- Hindi News
- National
- एक महीने में चार बार फूटी टंकी चौराहे की लाइन, अब बीड के पाइप डालेगी नपा
एक महीने में चार बार फूटी टंकी चौराहे की लाइन, अब बीड के पाइप डालेगी नपा
शहर को शुद्ध पानी देने का दावा करने वाली नगर पालिका बार-बार फूटने वाली पाइप लाइन की समस्या ठीक नहीं कर पा रही है। साईं मंदिर क्षेत्र टंकी चौराह पर पिछले एक माह में तीन बार लीकेज होने के बाद भी समस्या दूर नहीं हो पाई। शुक्रवार को भी इसी जगह पर चौथी बार वॉल्व चेंबर का पाइप फूट गया, लेकिन भंडारा होने के कारण नपा इसे सुधार नहीं पाई। इससे शहर के कई हिस्सों में जल वितरण नहीं हो सका। वहीं शनिवार को भी करीब 4-5 घंटे तक लोगों को नलों से पानी आने का इंतजार करना पड़ा। नपा के जिम्मेदार अफसर तक कह रहे हैं कि पाइप सीमेंट का होने के कारण फूट जाता है। इस बार बीड के पाइप लगाए जाएंगे।
शुक्रवार सुबह टंकी चौराह पर पाइप लाइन फूटने के करीब 15 दिन पहले भी यही से लीकेज होने के कारण हजारों गैलन पानी बह गया था। इसके पहले भी दो बार इसी क्षेत्र में लीकेज होने से आधे शहर को पीने के पानी के लिए भटकना पड़ा था। बीते दो दिनों में भी यही स्थिति बनी रही। साईं मंदिर पर भंडारा होने के कारण फूटी लाइन को ठीक नहीं किया जा सका। इससे शुक्रवार के दिन जिन क्षेत्रों में जल वितरण होना था में उनमें से आधे मोहल्लों में लोग परेशान होते रहे। वहीं शनिवार को भी सोमवारिया, वजीरपुरा, महूपुरा, धान मंडी, किलारोड, मीरकलां, भावसार मोहल्ले में जल वितरण में 5 घंटे देरी हो गई। इधर लीकेज होने वाले स्थान पर 12 बजे बाद सुधार कार्य शुरू किया गया। नपा अधिकारियों के अनुसार शनिवार शाम तक सुधार कार्य कर दिया जाएगा। इसके बाद टर्न अनुसार जल वितरण होगा
शनिवार को टंकी चौराहा क्षेत्र में सांई मंदिर के समीप सुधार कार्य करते कर्मचारी।
बीड के पाइप लगाएंगे
यह सही है कि साईं मंदिर के पास बार-बार पाइप लाइन फूट रही है। इसके पहले वॉल्व फूटा था, सीमेंट के पाइप होने के कारण दबाव बढ़ने से फूट जाता है। इस बार बीड के पाइप लगाए जा रहे हैं ताकि यह समस्या फिर सामने नहीं आए। जे.पी. मालवीय, एई, नपा शाजापुर
साेमवारिया क्षेत्र में 3 घंटे देरी से हुआ जलप्रदाय।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva